****

**Manažment predaja**

**Popis odboru :** Francúzsky študijný program pripravuje budúcich úspešných slovenských manažérov s medzinárodnou pôsobnosťou prostredníctvom výučby francúzskeho jazyka pre manažérov, právnickej francúzštiny, francúzskych reálií, francúzskeho seminára spolu s odbornými predmetmi medzinárodného práva, medzinárodného ekonomického práva, medzinárodného obchodu, obchodného rokovania a iných.

**Domáca partnerská inštitúcia :** Obchodná fakulta Ekonomickej univerzity v Bratislave **Francúzska partnerská inštitúcia :** Univerzity Pierre Mendes France v Grenobli

**Začiatok výučby tohto programu :** 2004

**Dĺžka trvania programu :** 2 roky

**Výučba:** Pre úspešné absolvovanie štúdia je potrebné uspieť na všetkých povinných skúškach. 50% vyučujúcich sú francúzski profesori, plus cca 10 konzultantov magisterských záverečných prác. Približne 30% výučby prebieha vo francúzštine.

**Hodnotenie:** K získaniu magisterského diplomu treba okrem skúšok napísať záverečnú diplomovú prácu. Prácu je potrebné odovzdať do konca štvrtého semestra, následne sa k nej vyjadrí francúzsky aj slovenský konzultant. Diplomová práca je napísaná vo francúzskom jazyku a na konzultácie s francúzskymi profesormi sa využívajú videokonferencie.

**Podmienky prijatia :** O prijatí na magisterský stupeň štúdia sa rozhoduje ešte na bakalárskom stupni; uchádzači musia predložiť bakalársky diplom alebo diplom o vyššom vzdelaní z oblasti ekonómie a manažmentu (napríklad vedenie podniku, obchod, financie, cestovný ruch atď.).

**Možnosti uplatnenia sa :** Absolvent študijného programu Managment de la vente je kvalifikačne pripravený na vykonávanie profesie manažéra predaja,  ktorá vyžaduje poznanie a aplikáciu najmodernejších metód v rámci danej  obchodnej funkcie. Ďalej je absolvent kvalifikačne pripravený  na  vykonávanie početných nadväzných profesií, a to  v oblasti nákupu, exportných operácií, distribúcie, marketingovej komunikácie, výskumu trhu, produktovej politiky, v priemyselnej a bankovej sfére, ako aj  v oblasti medzinárodných obchodných aktivít. Koncepcia študijného programu umožňuje absolventom získať dodatočné kompetencie  pre prácu v domácich a zahraničných podnikoch, ak aj v medzinárodných inštitúciách.

**Kontakty :**

**Na Slovensku**

Prof. Ing. Jaroslav Kita, CSc.

Adresa : Ekonomická univerzita,

Dolnozemská cesta 1, 852 35, Bratislava

Telefón : 02/ 67 29 11 30

E-mail: kita@dec.euba.sk

**Vo Francúzsku :**

Prof. Claude Martin

Adresa : Université Grenoble 2,

 Place Doyen Gosse 38 031, Grenoble Cedex.

Télefón: 04 76 28 45 89

E-mail : Claude.Martin@iut2-Grenoble.fr

viac informácií nájdete na internetových stránkach [www.euba.sk](http://www.euba.sk) a [www.euba.sk/master/](http://www.euba.sk/master/)